粵語童謠

粵語童謠是指流傳於使用粵語的地區的童謠。 粵語童謠是由普羅大眾所創作，約定俗成，在傳唱過程中會出現不同的版本，但無人會規定哪個才是「權威」版本。 隨著1949年大批移民抵達香港，香港地區繼承了很多華南地區的童謠，如「月光光」、「賣懶」等。70年代末期，隨著日本卡通在香港TVB電視台播放，以及社會的需求，大量新的粵語兒歌湧現，如小時候、飄零燕等。 由於受推廣普通話的影響，不少廣東的粵語童謠有消失的危險。許多幼兒園教師不會粵語，只教普通話兒歌，導致小朋友不會唱粵語兒歌，對此，有專家建議將這些廣府文化編入教材。 不過，也有一些童謠至今保持頑強的生命力，如「落雨大」： 該童謠不僅在廣東和廣西的粵語社群中有廣泛的流傳，更常被市民和媒體用於調侃城市的「水浸街」（內澇）問題，還在廣州亞運會開幕式出現過。 《月光光》月光光，照地堂；年卅晚，摘檳榔；檳榔香，嚼子薑；子薑辣，買蒲達；蒲達苦，買豬肚；豬肚肥，買牛皮；牛皮薄，買菱角；菱角尖，買馬鞭；馬鞭長，起屋樑；屋樑高，買張刀；刀切菜，買籮蓋；籮蓋圓，買條船；船浸底，浸親兩個番鬼仔；一個蒲頭，一個浸底；一個摸茨菇，一個摸馬蹄。 《月光光》月光光，照地堂，蝦仔你乖乖瞓落床，聽朝阿爹要捕魚蝦囉，阿嫲織網要織到天光。 點蟲蟲，蟲蟲飛，飛到荔枝基；荔枝熟，摘邊buk9，邊buk9啖啖肉。 點貓貓，貓婆竇，問你捉豬又捉牛？捉到黃牛三百兩，球揣球，開花點豉油。 荔枝熟，摘滿屋；屋滿紅，伴住個細蚊公。 排排坐，食粉果；豬拉柴，狗透火；貓兒擔凳姑婆坐；坐埋一齊唱支歌。 凼凼轉，菊花園；炒米餅，糯米團；五月初五係龍舟節啊，亞媽佢叫我去睇龍船；我唔唔去睇，要去睇雞仔；雞仔大，搦去賣；賣咗幾多錢？賣咗幾多隻啊？我買隻風車仔，佢轉得好好睇，睇佢凼凼轉啊菊花園，睇佢凼凼轉啊凼凼轉啊轉。 ABCD，大頭綠衣；捉人唔到，吹BB。 落雨大，水浸街，阿哥擔柴上街賣，阿嫂出街着花鞋，花鞋花襪花腰帶，珍珠蝴蝶兩邊排。 賣懶去，買精歸，賣左懶仔過新年，食過年飯好種田。 賣懶，賣懶，賣到年三十晚，人懶我唔懶。 細蚊仔，soe4滑梯，因住跌落嚟；咪學陳德貴，成日流鼻涕，跌親籮柚唔好睇。 河邊有隻羊，羊邊有隻象，象邊有隻馬騮仔，好似你噉樣。 咬蔗須，要睇毛，短毛輸，長毛贏，冇毛唔算數。 搣開柑，數柑核，邊個核多就邊個贏，唔准手賴就縮骨。 拍大骳，唱山歌，人人話我冇老婆，扚起心肝娶翻個，有錢娶個嬌嬌女，冇錢娶個豆皮婆，豆皮婆，食飯食得多，屙屎屙兩籮，屙尿沖大海，屙屁打銅鑼。 呈沉剪，呈沉包，呈沉糯米叉燒包。老鼠唔食香口膠，要食豆沙包。 伏匿匿：一就預備，二就匿埋，三就開盤，四就嚟到，baang4到算數。 點指兵兵，點指賊賊，點著誰人做大兵，點著誰人做大賊。 估手指，要估中，邊個唔中，就唔中用，褲浪底見個窿。 騎牛牛，牛牛走，牛牛響前咪回頭，若然回頭就打籮柚。 大眼雞，鹹魚頭，你屙尿，唔洗手。 咕碌咕碌一，咕碌咕碌二，咕碌咕碌三，準備開炮打敵人！ 董存瑞，十八歲，為國犧牲炸堡壘，炸到堡壘ngok7 ngok7脆，全國人民流眼淚。 轆銅仙，打銅錢，全憑眼界手出變，叮響銅錢畀個仙。 打泥炮，泥炮響，唔使摣槍上戰場。 折紙機，麻鷹飛，飛嚟飛去唔落地，麻鷹有條尾。 咚啄，酸薑，你亞嫲，纏腳娘。 趌跛跛，跳跳腳，咚咚咚，上跳下跳似麻雀。 趌跛跛，跛咗蹄，冇米煮，煮泥沙，冇屋住，住樓梯，樓梯有只鬼，嚇到你gyun1落床下底。 伸長手，頂手掌，死人都要頂硬上，ji1牙baang6哨就貓噉樣。 劈友，劈友，快啲走，走得快，好世界，走得嚤，冇鼻哥。 鬥遠掟石頭，因住咪甩手，石頭最冇眼，掟親唔好眼淚流。 掟磚頭，鬥大嚿，一掟掟到西門口，濺起浪花拋浪頭。 花手巾，真引人，基邊撈魚好過癮，一兜一條好手運，千祈唔好踎到你頭暈。 黐塘mei1，塘mei1飛，飛到菜田基，田基有條蛇，嚇親你兩仔爺。 煮飯仔仔先落米，風爐透火柴對齊，千祈唔好咁laa2 sai1，我哋係細蚊仔。 一人騎膊馬，兩人騎豬乸，三步要埋頭，撞到面就打。 紅辣椒，綠辣椒，平時你caak8/caat8嘴miu2 miu2，今日你冇膽同我撩。 鬼叫你咁貪心，聞咗我個屁，嗍咗入個鼻，我要你賠翻二兩四。 mei6水底，摸泥沙，摸到泥沙當金龜，摸唔到系契弟。 陳德貴，住得矮，床下底有只鬼，嚇到gyun1臺底。 一二三，三二一，肥婆跳舞頂第一！ 過天梯，haa1/hap7矮仔，人在雲東過到西，唔怕米貴就最怕矮。 黑面李逵，紅面關公，三國水滸亂saai3 lung4，打敗清兵系英雄。 打棋子，靠眼屎，全憑眼界靠本事，唔好睇錯認鳩屎。 乞兒仔，畫烏龜，一人一筆咪亂嚟，最後嗰個正衰仔！ 大笨象，摣支槍，去打仗，打完仗，翻嚟食碗鹹酸薑。 鋼盔個大頭佛，着鞋就唔着襪。 有隻雀仔跌落水，跌落水，有隻雀仔跌落水，被水沖去。 肥仔個頭，大過五層樓，肥仔隻手，細過荷蘭豆。 雞公仔，尾彎彎，做人新婦甚艱難！早早起身都話晏，眼淚唔乾入下間，下間有個冬瓜仔，問安人老爺煮定蒸：安人又話煮，老爺又話蒸，蒸蒸煮煮唔中安人老爺意，大揸拉鹽又話淡，手甲挑鹽又話鹹，三朝打爛三條夾木棍，四朝跪爛四條裙！咁好花裙俾你跪爛，咁好石頭俾你跪崩！橫又難，直又難，不如捨命落陰間！人話陰間條路好，我話陰間條路好艱難！ 秋蟬喊，荔枝熟，阿婆喊，買豬肉。 蒲達：苦瓜。 “檳榔香，嚼子薑；子姜辣，買蒲達；蒲達苦，買豬肚”又作“檳榔香，食子薑；子姜辣，食蒲達；蒲達苦，食豬肚”。 番鬼仔：洋人小孩子。 蒲頭：露出水面。 浸底：在水面下。 蝦仔：廣州人對嬰兒或小朋友的愛稱。 瞓（fan3，西關口音讀han3）：睡。 聽朝：明早。 阿嫲：祖母。 邊：哪。 buk9：量詞，束，串。 啖啖肉：形容果肉飽滿。 細蚊公：小孩子（戲稱）。 透火：生火。 擔凳：搬椅子。 坐埋一齊：坐在一起。 凼凼（tam4 tam4→2）轉：團團轉。 唔：不。 搦1：nik7，拿。 咗：了。 佢：代詞，它、他或她。 睇：看。 有版本作：“‘凼凼’(tam4 tam4)轉，菊花園；炒米餅，糯米團；亞媽叫我睇龍船；我唔睇，睇雞仔；雞仔大，捉去賣；賣得幾多錢，賣得二百錢。” 大頭綠衣：警察（當時警服為綠色）。 BB：bi1 bi1，哨子。 這首童謠是昔日針對沙面租界警察而唱。 soe4：動詞，滑。 因住：小心。 跌落嚟：掉下來。 咪：別。 成日：整天，經常。 跌親：摔到，摔得。 籮柚：屁股。 馬騮仔：猴子。 噉樣：這樣。 冇：沒有。 搣：撕。 邊個：誰。 縮骨：吝嗇。 骳：又作“肶”，大腿。 扚：提，拿。 豆皮：痘疤。 屙：拉，排泄。 猜呈沉：玩剪刀石頭布。 伏（buk9），躲。 匿：文讀作nik1，白讀作nei1，躲。 伏匿匿：躲貓貓。 baang4：槍聲的摹音。 估：猜。 褲浪底：褲襠。 窿：洞。 響：在。 若然：如果。 籮柚：原指柚子，引申為臀部之意。 大眼雞：魚名，也叫赤鰓松毬、厚殼仔、金鱗甲、鐵甲、鐵甲兵、瀾公妾、鐵線婆。 ngok7 ngok7脆：形容脆。 轆：原指車輪，引申為動詞，滾動。 畀：給。 仙：cent的音譯，單位，一仙即一分錢。 摣：拿。 趌跛跛：一瘸一拐。 gyun1：鑽。 頂硬上：硬著頭皮上。 ji1牙baang6哨就：齜牙咧嘴。 劈友：砍人。 啲：點。 嚤：慢。 鼻哥：鼻子。 掟：扔。 甩：掉。 鬥：比。 嚿：塊。 花手巾：魚名，鬥魚，俗稱、龍魚、中國鬥魚、菩薩魚、天堂魚。 千祈：千萬。 踎：蹲。 黐：黏。 塘mei1：蜻蜓。 兩仔爺：兩父子。 騎膊馬：指小孩子騎在別人的肩膀上取樂。 豬乸：母豬。 caak8/caat8：吃。 嘴miu2 miu2：翹起嘴來。 撩：挑。 鬼叫：誰叫。 嗍：吸。 mei6水：在水下閉氣。 契弟：兔崽子，臭小子。 haa1/hap7：欺負。 亂saai3 lung4：亂套。 系：是。 鳩屎：了不起。鳩：粵語髒話，本字為「㞗」，指男性生殖器。 乞兒：乞丐。 嗰：那。 五層樓：即鎮海樓，在觀音山（即越秀山）上。 本童謠中“肥仔”二字可替換為任意人名。 婦：音「抱」，本字為「婦」。 呢啲童谣 你听过未？. 广州日报. 2012-02-02. （原始内容存档于2012-07-18） （中文（简体））.  久违嘅粤语童谣. 信息时报. 2012-08-22. （原始内容存档于2014-09-04） （粵語）.  幼儿园不闻广味童谣. 羊城晚报. 2009-04-17 [2013-09-14]. （原始内容存档于2020-09-17） （中文（简体））.  落雨大 水浸街 汽车水中塞成排. 广州日报. 2013-05-09. （原始内容存档于2013-05-09） （中文（简体））.  开幕式唱《落雨大》原是九岁广州妹. 南方都市报. 2010-11-14. （原始内容存档于2014-09-20） （中文（简体））.  广州方言汇集. www.xlmz.net. 2005-11-13 [2018-03-05]. （原始内容存档于2019-06-05） （粵語）.  來自《廣州兒歌甲集》第二十一篇 落雨大，水浸街，最好玩. 南方都市报. 2013-09-12. （原始内容存档于2014-09-20） （粵語）.  广州方言汇集. www.xlmz.net. 2005-11-13 [2018-03-05]. （原始内容存档于2019-06-05） （粵語）.